1. ΔΙΑΤΑΓΜΑ της 19 Απρ./11 Μαΐου 1835 Περί του Εμπορικού Νόμου Παρατηρήσαντες ότι η μεν συζήτησις του Εμπορικού Νόμου, του δια των από 29 Ιαν. (10 Φεβρ.) και 15/27 Φεβρ. Ημετέρων αποφάσεων εις την νομοσυμβουλευτικήν επιτροπήν υποβληθέντος, δεν επεραιώθη εισέτι, παρά την μεγάλην Ημών επιθυμίαν, αι δε υπάρχουσαι δύο μεταφράσεις του εν ισχύϊ ήδη Εμπορικού της Γαλλίας Νόμου δεν έχουσι το περί τους νόμους απαιτούμενον ακριβές, και σαφές, και επίσημον και θέλοντες να απαλλάξωμεν τους πιστούς Ημών υπηκόους από τας επιβλαβείς συνεπείας της τοιαύτης καταστάσεως των πραγμάτων. Επί τη προτάσει του Ημετέρου επί της Δικαιοσύνης Γραμματέως και ακούσαντες την γνώμην του Υπουργικού Συμβουλίου, απεφασίσαμεν και διετάξαμεν τα εφεξής: Άρθρ.1.-Η εν τη Ημετέρα Γραμματεία της Δικαιοσύνης γενομένη, παρά δε επιτροπής, επίτηδες συσταθείσης, επεξεργασθείσα και παρ’ Ημών εγκριθείσα μετάφρασις των τριών πρώτων βιβλίων του εν τη Βασιλεία Ημών ισχύοντος Eμπορικού Νόμου της Γαλλίας θέλει τυπωθή άνευ αναβολής και θέλει θεωρείσθαι ως επίσημον κείμενον νόμου μέχρι της εκδόσεως του ήδη προπαρασκευασθέντος Εμπορικού Νόμου. Περί της αρμοδιότητος των εμποροδικείων θέλει εκδοθή ανυπερθέτως ιδιαίτερος νόμος. Βλ. το Δ/μα της 2/14 Μαΐου 1835 περί αρμοδιότητος των εμποριδικείων (11.Βα.1). Άρθρ.2.-Ο παρών Νόμος θέλει γνωστοποιηθή δια της εφημερίδος της Κυβερνήσεως και συγχρόνως θέλει δημοσιευθή επί κεφαλής του παρ’ Ημών εγκριθέντος ελληνικού κειμένου του Εμπορικού Νόμου. Άρθρ.3.-Ο επί της Δικαιοσύνης Γραμματεύς διατάσσεται να εκτελέση τον παρόντα νόμον, όστις θέλει ισχύει από της ημέρας της δημοσιεύσεώς του.  